CELEX: 31998R0280
Language: bg
Date: 1998-02-03 00:00:00
Title: Регламент (ЕО) № 280/98 на Комисията от 3 февруари 1998 година за дерогиране от някои разпоредби на Регламент (ЕО) № 2597/97 на Съвета относно определяне на допълнителни правила за общата организация на пазара на мляко и млечни продукти по отношение на млякото за пиене, произведено във Финландия и Швеция

Важна правна забележка

|

31998R0280

Официален вестник n° L 028 , 04/02/1998 стр. 0003 - 0003 специално чешко издание глава 3 том 22 стр. 275  - 275 специално испанско издание глава 3 том 22 стр. 275  - 275 специално унгарско издание глава 3 том 22 стр. 275  - 275 специално литвийско издание глава 3 том 22 стр. 275  - 275 LV.ES глава 3 том 22 стр. 275  - 275 MT.ES глава 3 том 22 стр. 275  - 275 PL.ES глава 3 том 22 стр. 275  - 275 SK.ES глава 3 том 22 стр. 275  - 275 специално словенско издание глава 3 том 22 стр. 275  - 275

		19980203Регламент (ЕО) № 280/98 на Комисиятаот 3 февруари 1998 годиназа дерогиране от някои разпоредби на Регламент (ЕО) № 2597/97 на Съвета относно определяне на допълнителни правила за общата организация на пазара на мляко и млечни продукти по отношение на млякото за пиене, произведено във Финландия и ШвецияКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Акта за присъединяване на Австрия, Финландия и Швеция, и по-специално член 149, параграф 1 от него,като има предвид, че Регламент (ЕО) № 2596/97 на Съвета [1] удължава периода, през който могат да се приемат преходни мерки, които да улесняват промяната от режимите, прилагани в Австрия, Финландия и Швеция по време на присъединяването, към тези, които са резултат от прилагането на общите организации на пазарите; като има предвид че по отношение на изискванията за масленост на млякото за пиене, произведено във Финландия и Швеция, този период беше удължен до 31 декември 1999 г.;като има предвид, че съгласно Акта за присъединяване във Финландия и Швеция съществува дерогация от изискванията за масленост на млякото за пиене, определени от Регламент (ЕИО) № 1411/71 на Съвета [2], отменен и заменен от 1 януари 1998 г. от Регламент (ЕО) № 2597/97 [3]; като има предвид, че тази дерогация изтича на 31 декември 1997 г.; като има предвид, че с оглед на специалното положение на съответните държави-членки и необходимостта от значими промени тази дерогация трябва да бъде временно продължена, за да им позволи да се приспособят към режимите, които са в сила в останалата част на Общността;като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,ПРИЕ НАСТОЯЩИЯ РЕГЛАМЕНТ:Член 1Чрез дерогация от член 3, параграф 1 от Регламент (ЕО) № 2597/97 изискванията за масленост не се прилагат за мляко за пиене, произведено във Финландия и Швеция между 1 януари 1998 г. и 31 декември 1999 г. Млякото за пиене, произведено в тези две държави-членки и предмет на тази дерогация, може да се продава само в страната по производство или да се изнася в трета страна.Член 2Настоящият регламент влиза в сила на седмия ден след публикуването му в Официален вестник на Европейските общности.Той се прилага от 1 януари 1998 г.Настоящият регламент е задължителен в своята цялост и се прилага пряко във всички държави-членки.Съставено в Брюксел на 3 февруари 1998 година.За КомисиятаFranz FischlerЧлен на Комисията[1] ОВ L 351, 23.12.1997 г., стр. 12.[2] ОВ L 148, 3.7.1971 г., стр. 4.[3] ОВ L 351, 23.12.1997, стр. 13.--------------------------------------------------